राजीव शुक्ला ने ‘रविवार’ मैगज़ीन में राजा मांडा वीपी सिंह की ऐसी की तैसी की। तो की। खुलकर राजीव गांधी का साथ दिया। सन्तोष भारती, उदयन शर्मा, एमजे अकबर, दीनानाथ मिश्र, चन्दन मित्रा, शाहिद सिद्दीकी राजनीतिक पार्टियों के साथ आए। तो खुलकर आए। ये लुकाछिपी का खेल क्यूं? ये पूरा लेख इस मसले पर लिखा ही नही है कि पत्रकार का राजनीति में आना सही है या ग़लत। सही गलत की परिभाषाएं वैसे भी अपनी समझ में नही आतीं। सबके अपने-अपने सत्य होते हैं। यहां तो मुद्दा सिर्फ इतना है कि गुरू अगर खेलना है तो खुलकर खेलो। नकाब पहनकर मैच नही खेले जाते। फाउल हो जाएगा एक दिन!